## Pravilnik o izmjenama i dopunama Pravilnika o dodatnim kriterijima ulaganja i investicijskim ograničenjima mirovinskih fondova

### NN 116/2006 (30.10.2006.), Pravilnik o izmjenama i dopunama Pravilnika o dodatnim kriterijima ulaganja i investicijskim ograničenjima mirovinskih fondova

# HRVATSKA AGENCIJA ZA NADZOR FINANCIJSKIH USLUGA

**2607**

Na temelju odredbi članaka 70., 72. i 78. a u svezi članka 69. Zakona o obveznim
i dobrovoljnim mirovinskim fondovima (»Narod­ne novine« broj 49/99., 63/00.,
103/03. i 177/04.) Hrvatska agencija za nadzor financijskih usluga donijela je
na sjednici održanoj dana 19. listopada 2006.

## PRAVILNIK

### O IZMJENAMA I DOPUNAMA PRAVILNIKA O DODATNIM KRITERIJIMA ULAGANJA I INVESTICIJSKIM OGRANIČENJIMA MIROVINSKIH FONDOVA

Članak 1.

U Pravilniku o dodatnim kriterijima ulaganja i investicijskim ograničenjima
mirovinskih fondova (»Narodne novine« broj 35/02., 128/02., 144/03. i 200/03.) u
članku 2. stavak 1. iza riječi »dugoročni« dodaje se riječ »dužnički«.
U stavku 2. brišu se riječi »i dionice zatvorenih investicijskih fondova«, a iza
riječi OECD-a, dodaje se nova rečenica koja glasi: »Iznimno za vrijednosne
papire iz članka 3. stavaka 13. i 14. ovog Pravilnika, ne primjenjuju se odredbe
ovog stavka.«
U stavku 3. iza riječi Standard & Poor`s, riječ »i« se zamjenjuje riječju »ili«.
Stavak 6. mijenja se i glasi: »U udjele domaćih otvorenih investicijskih fondova
do najviše 10% udjela pojedinog investicijskog fonda.«.
U stavku 7. ispred riječi »dužničke« dodaje se riječ »dugoroč­ne«.

Članak 2.

U članku 3. stavak 2. iza riječi »ponovne kupnje« dodaju se riječi », kao i
kupnje i ponovne prodaje». Na kraju stavka 2. dodaje se nova rečenica koja
glasi: »Repo ugovori u obliku prodaje i ponovne kupnje ne smiju prelaziti 5%
imovine fonda«.
U stavku 4. riječi »nominalna vrijednost roda«, zamjenjuju se riječima »tržišna
kapitalizacija«.
U stavku 5. točka 2. mijenja se i glasi: »najviše 20% imovine investicijskog
fonda može biti uloženo u inozemne vrijednosne papire koji ne moraju
zadovoljavati uvjete iz članka 2. stavka 3. ovog Pravilnika.«
U stavku 13. riječ »podnijet« zamjenjuje se riječju »odobren«.
Iza stavka 13. dodaje se novi stavak 14. koji glasi »Mirovinsko društvo smije u
ime mirovinskog fonda u sekundarnim javnim ponudama upisivati vrijednosne papire
koji zadovoljavaju kriterije i ograničenja propisana Zakonom o obveznim i
dobrovoljnim mirovinskim fondovima i ovim Pravilnikom i za koje je odobren
zahtjev za uvrštenje u službenu kotaciju (prvu kotaciju) na burzi u Republici
Hrvatskoj ili u nekoj od država članica OECD-a.«.

Članak 3.

U članku 5. stavak 8. iza riječi »pisanog ugovora« brišu se riječi »s bankom
skrbnikom mirovinskog fonda, klijentima banke skrbnika«, a riječ »dva«
zamjenjuje se riječju »tri«.

Članak 4.

Iza članka 6. dodaje se novi članak 7. koji glasi:
»Za sve vrijednosti ograničenja i kriterija izraženih u stranoj valuti
primjenjuje se kunska protuvrijednost izračunata primjenom srednjeg tečaja
Hrvatske narodne banke.«.

Članak 5.

Ovaj pravilnik stupa na snagu danom objave u »Narodnim novinama«.

Klasa: 011-01/06-01/35
Urbroj: 326-01-06-1
Zagreb, 19. listopada 2006.

Predsjednik Uprave
**Ante Samodol**, v. r.

Pravilnik, NN 116/2006-2607
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)